wickkiey/tamil-wikipedia-chunked huggingface dataset:
# உருசியாவின் முதலாம் பவுல்

## படுகொலை

கில் உள்ள புனித மைக்கேலின் அரண்மனை]]
பவுலின் படுகொலை பற்றிய முன்னறிவுகள் நன்கு அறியப்பட்டிருந்தன. ஒரு பிரமாண்டமான நெறிமுறையைப் பின்பற்ற பிரபுக்களை கட்டாயப்படுத்த அவர் எடுத்த முயற்சிகள் அவரது நம்பகமான ஆலோசகர்களில் பலரை அவரிடம் இருந்து அந்நியப்படுத்தின. உருசியக் கருவூலத்தில் பாரிய சூழ்ச்சிகளையும் ஊழல்களையும் பேரரசர் கண்டுபிடித்தார். தொழிலாள வர்க்கத்தினருக்கு உடல் ரீதியான தண்டனையை அனுமதிக்கும் கேத்தரின் சட்டத்தை அவர் இல்லாதொழித்தார், விவசாயிகளுக்கு அதிக உரிமைகளை விளைவிக்கும் சீர்திருத்தங்களைக் கொண்டு வந்தார். பண்ணையடிமைகளுக்கு சிறந்த சிகிச்சையை வழங்கியபோதும், அவருடைய பெரும்பாலான கொள்கைகள் மேல் வர்க்கத்திற்கு பெரும் எரிச்சலூட்டின. இதன் மூலம் ஒரு செயல் திட்டத்தை உருவாக்க அவரது எதிரிகளைத் தூண்டியது.  
செயிண்ட் பீட்டர்சுபர்கில் பெரிய பிரித்தானியாவின் பிரதிநிதி சார்லசு விட்வொர்த் என்பவரின் உதவியுடன், படுகொலை நடப்பதற்கு சில மாதங்களுக்கு முன்னர் பிரபுக்கள் பீட்டர் பாலென், நிக்கித்தா பானின், அட்மிரல் டி ரிபாசு ஆகியோரினால் இதற்கான திட்டம் தீட்டப்பட்டது. 1800 திசம்பரில் டி ரிபாசின் இறப்பு இப்படுகொலையை தாமதப்படுத்தியது, ஆனாலும், 1801 மார்ச் 23 இரவு [பழைய நாட்காடி: 11 மார்ச்], பணிநீக்கம் செய்யப்பட்ட அதிகாரிகள் குழு ஒன்று புதிதாகக் கட்டப்பட்ட புனித மைக்கேல் கோட்டையில் பவுலை அவரது படுக்கையறையில் வைத்துக் கொலை செய்தது. கொலையாளிகளில் உருசிய சேவையில் ஈடுபட்டிருந்த அனோவரைச் சேர்ந்த ஜெனரல் பென்னிக்சன், சியார்சியாவைச் சேர்ந்த ஜெனரல் யாசுவில் ஆகியோரும் அடங்குவர்.  
கொலையாளிகள் பவுல் படுக்கையறைக்குள் நுழைந்து, அவருடன் ஒன்றாக இருந்து உணவருந்தியபின் அவருக்கு மதுபானத்தைப் பருக்கினர். பின்னர் அவரை பதவி விலகலில் கையெழுத்திடக் கட்டாயப்படுத்த முயன்றனர். பவுல் சிறிது எதிர்ப்பை முன்வைத்தார். ஜெனரல் நிக்கொலாய் சூபொவ் அவரை ஒரு வாளால் தாக்கினார், அதன் பின்னர் கொலையாளிகள் அவரது கழுத்தை நெரித்துக் கொன்றனர். கொலை நடந்த நேரத்தில், உருசியப் பேரரசுக்கான பவுலின் வாரிசான அவரது மகன், 23 வயதான அலெக்சாந்தர், அரண்மனையில் இருந்தார். ஜெனரல் சுபோவ் வாரிசுக்கான தனது அறிவிப்பை அலெக்சாந்தருக்கு அறிவித்தார், "இது வளருவதற்கான நேரம்! போய் ஆட்சி செய்!" அன அவர் அலெக்சாந்தருக்குக் கட்டளையிட்டார். அலெக்சாந்தர் கொலையாளிகளைத் தண்டிக்கவில்லை. நீதிமன்ற மருத்துவர் யேம்சு வைலி, மரணத்திற்கான அதிகாரபூர்வமான காரணம் "மூளை இரத்தக் கசிவு" என்று அறிவித்தார்.
# உருசியாவின் முதலாம் பவுல்

## வாரிசுகள்

பவுல், சோஃபி ஆகியோருக்கு 10 பிள்ளைகள்; இவர்களில் ஒன்பது பேரின் வழியாக 19 பேரப்பிள்ளைகள் பிறந்தனர்.  
| பெயர் | பிறப்பு | இறப்பு | குறிப்புகள் |  |
| --- | --- | --- | --- | --- |
| பேரரசர் முதலாம் அலெக்சாந்தர் | 12 திசம்பர் 1777 | 19 நவம்பர் 1825 | திருமணம்: பாடென் இளவரசி எலிசபெத் அலெக்சியேவ்னா (1779–1826), இவர்களுக்கு இரண்டு மகள்மார், இருவரும் இளமையிலேயே இறந்து விட்டனர். |  |
| இளவரசர் கான்சுடன்டீன் | 27 ஏப்ரல் 1779 | 15 சூன் 1831 | திருமணம். முதல்: சாக்சி-கோபர்க்-சால்ஃபெல்ட் இளவரசி யூலியான் (அன்னா பியோதரவ்னா); இரண்டாவது: யொவான்னா குரூத்சின்சுக்கா. யொவான்னாவுடன் ஒரு பிள்ளை: சார்லசு (பி. 1821), 3 சட்டபூர்வமற்ற பிள்ளைகள்: பவுல் அலெக்சாந்திரொவ்; கான்சுடன்டீன், கான்சுடன்சு. |  |
| இளவரசி அலெக்சாந்திரா பாவ்லொவ்னா | 9 ஆகத்து 1783 | 16 மார்ச் 1801 | தி. அங்கேரியின் யோசப் (1776–1847), ஒரு பிள்ளை (மகள் பிறந்தவுடன் தாயும் மகளும் இறந்து விட்டனர்.) |  |
| இளவரசி எலேனா பாவ்லொவ்னா | 13 திசம்பர் 1784 | 24 செப்டம்பர் 1803 | தி. மாக்கென்பர்க்-சுவெரின் இளவரசர் பிரெட்ரிக் லூயி (1778–1819), இரண்டு பிள்ளைகள். |  |
| இளவரசி மரியா பாவ்லொவ்னா | 4 பெப்ரவரி 1786 | 23 சூன் 1859 | தி. சாக்சி-வைமர்-ஐசினாக் இளவரசர் சார்லசு பிரெட்ரிக் (1783–1853), நான்கு பிள்ளைகள். |  |
| இளவரசி கேத்தரின் பாவ்லொவ்னா | 21 மே 1788 | 9 சனவரி 1819 | தி. ஓல்டன்பர்க் இளவரசர் கியார்க் (1784–1812), இரு மகன்கள். இரண்டாவது: ஊட்டம்பர்க் மன்னர் முதலாம் வில்லியம் (1781–1864), இரண்டு மகள்கள். |  |
| இளவரசி ஒல்கா பாவ்லொவ்னா | 22 சூலை 1792 | 26 சனவரி 1795 |  |  |
| இளவரசி அன்னா பாவ்லொவ்னா | 7 சனவரி 1795 | 1 மார்ச் 1865 | தி. நெதர்லாந்தின் இரண்டாம் வில்லியம் (1792–1849), ஐந்து பிள்ளைகள். |  |
| முதலாம் நிக்கலாசு, உருசியப் பேரரசர் | 25 சூன் 1796 | 18 பெப்ரவரி 1855 | தி. புருசிய இளவரசி சார்லொட் (அலெக்சாந்திரா பியோதரொவ்னா) (1798–1860), 10 பிள்ளைகள். |  |
| இளவரசர் மைக்கேல் பாவ்லொவிச் | 8 பெப்ரவரி 1798 | 9 செப்டம்பர் 1849 | தி. ஊட்டம்பர்க் இளவரசி சார்லொட் (எலேனா பாவ்லொவ்னா) (1807–1873), ஐந்து பிள்ளைகள். | } |
# மரியா குயிடேரியா

**மரியா குயெடேரியா (Maria Quitéria)** (பிறப்பு: 1792 சூலை 27 - இறப்பு: 1853 ஆகத்து 21) இவர் ஒரு பிரேசிலிய படை வீரரும் மற்றும் தேசிய கதாநாயகியுமாவார். இவர் 1822–23ல் பிரேசிலிய சுதந்திரப் போரில் ஒரு ஆணாக உடையணிந்து போரிட்டார். இவர் கேடட் மற்றும் லெப்டினன்ட் பதவிக்கு உயர்த்தப்பட்டு பேரரசரால் கௌரவிக்கப்பட்டார். இவர் "பிரேசிலின் ஜோன் ஆஃப் ஆர்க்" என்றும் அழைக்கப்படுகிறார். மேலும் இவர் ஒரு வகையான தேசிய புகழ்பெற்ற நபராக மாறிவிட்டார். குயிடேரியா பிரேசிலில் இராணுவப் பிரிவில் பணியாற்றிய முதல் பெண்ணாவார். இவர், மரியா ஃபெலிபா டி ஒலிவேரா (இறந்தார் 1873) மற்றும் சகோதரி ஜோனா ஆஞ்சலிகா (1761-1822) ஆகிய மூவரும் போர்த்துகீசியர்களுக்கு எதிரான சுதந்திரப் போரில் மூன்று பாகையன் பெண்கள் எதிர்ப்பு போராளிகள் என்று அறியப்படுகிறார்கள்.  
தனது தந்தையின் விருப்பத்திற்கு எதிராக, திருமணமாகாத மரியா குயிடேரியா 1822 அக்டோபரில் ஒரு ஆண் வேடமிட்டு பிரேசிலிய இராணுவத்தில் சேர்ந்தார். ஜூன் 1823 வரை, இவர் வாழ்ந்த பாகையாவில் போர்த்துகீசியர்களுக்கு எதிராக பல போர்களில் சண்டையிட்டார். இவரது மாறுவேடத்தை இவரது தந்தை கண்டுபிடித்ததால் இவரை விட்டு வெளியேறினார். ஆனால் போரில் இவரது திறமை காரணமாக, இவர் தொடர்ந்து போராட அனுமதிக்கப்பட்டார். 1823 சூலையில் இவர் கேடட்டாக பதவி உயர்வு பெற்றார். பின்னர் ஆகத்து மாதம் லெப்டினெண்டாக இருந்தார். அங்கு இவர் பேரரசரால் கௌரவிக்கப்பட்டார்.
# மரியா குயிடேரியா

## தனிப்பட்ட வாழ்க்கை

மரியா குயிடேரியா டி இயேசு 1792 சூன் 27, அன்று, பாகையாவின் சாவோ ஜோஸ் தாஸ் இட்டாபொரோகாஸின் (இப்போது ஃபைரா டி சந்தனாவில் அமைந்துள்ளது) திருச்சபையில், லிக்குரிஸீரோவில் பிறந்தார். இவர் ஒரு விவசாயியான கோனலோ ஆல்வ்ஸ் டி அல்மேடா மற்றும் அவரது மனைவி குயிடேரியா மரியா டி ஜீசஸ் ஆகியோருக்கு மூத்த மகளாகப் பிறந்தார். மரியா முறையான கல்வியைப் பெறவில்லை என்றாலும், விவசாயத்திற்குத் தேவையான திறன்களை, அதாவது சவாரி, வேட்டை, மற்றும் துப்பாக்கிகளைப் பயன்படுத்துதல் போன்றவற்றைப் பயிற்சி பெற்றிருந்தார். இந்த திறன்கள் இவருக்கு இராணுவத்திலும் உதவி செய்தது.  
போர் முடிந்தவுடன், குயிடேரியா கேப்ரியல் பெரேரா பிரிட்டோ என்பவரை மணந்தார். (இவரது முன்னாள் காதலராக இருந்தார்) இவர்களுக்கு லூயிசா என்ற ஒரு மகள் இருந்தாள். பின்னர் தனது கணவனை இழந்த ஒரு விதவை குயிடேரியா 1853இல் சவ்வாதோர் அருகே தெளிவற்ற மற்றும் வறுமையில் இறந்தார். இவரது உடல் புனித அன்னேவின் ஆசீர்வதிக்கப்பட்ட சாக்ரமென்ட் தேவாலயத்தின் கல்லறையில் வைக்கப்பட்டன . பல ஆண்டுகளுக்குப் பிறகு இவருடைய ஆளுமை புத்துயிர் பெற்றது.
# மரியா குயிடேரியா

## மரபு

இவரது மரணத்திற்குப் பிறகு, மரியா குயிடேரியா தேசிய அளவில் பல வழிகளில் நினைவுகூரப்பட்டார். 1953ஆம் ஆண்டில், இவர் இறந்து நூறு ஆண்டுகளுக்குப் பிறகு, மரியா குயிடேரியாவின் தோற்றத்தை தாங்கிய இராணுவ வெண்கலப் பதக்கம் வழங்கப்பட்டது. இது "மரியா குயிட்டேரியாவின் பதக்கம்" என்று அழைக்கப்படுகிறது. மேலும் இராணுவ முயற்சிகளுக்கு மதிப்புமிக்க பங்களிப்புகளுக்காக பொதுமக்கள் மற்றும் இராணுவ வீரர்கள் இருவருக்கும் வழங்கப்பட்டது. 1996ஆம் ஆண்டு அதிபரின் ஆணைப்படி, மரியா குயிடேரியா பிரேசிலிய இராணுவத்தின் துணைப் படை அதிகாரிகளின் படைகளின் புரவலராக அறிவிக்கப்பட்டார்.  
1920ஆம் ஆண்டில் டொமினிகோ ஃபைலுட்டி என்ற இத்தாலிய ஓவியரின் படைப்பு மரியா குயிடேரியாவின் மிகச்சிறந்த ஓவியமாகும். இதில் இவர் தனியாக நின்றுகொண்டு ஒரு துப்பாக்கியைப் பிடித்து, பிரேசிலிய லெப்டினெண்டின் சீருடையை அணிந்துள்ளார். சாவோ பாலோ பல்கலைக்கழகத்தில் உள்ள மியூசியு பாலிஸ்டாவில் இந்த படைப்பைக் காணலாம்.
# அன்னபூர்ணா மகாராணா

**அன்னபூர்ணா மகாராணா** (*Annapurna Maharana*) (பிறப்பு: 1917 நவம்பர் 3 - இறப்பு: 2012 திசம்பர் 31) இவர் இந்திய சுதந்திர இயக்கத்தின் ஆர்வலராக இருந்தார். மேலும், இவர் ஒரு முக்கிய சமூக மற்றும் பெண்கள் உரிமை ஆர்வலராகவும் இருந்தார். மகாராணா மோகன்தாசு காந்தியின் நெருங்கிய கூட்டாளியாகவும் இருந்தார். சுதந்திர போராளியான பின்னர் ஒடிசாவின் வரலாற்றில் சமூக விழிப்புணர்வு மற்றும் சீர்திருத்தத்தின் ஜோதியாக விளங்கினார். அச்சுனி அப்பா பிரபலமாக அறியப்பட்ட அன்னபூர்ணா நம் தேசத்தின் தந்தையான மகாத்மா காந்தியின் தத்துவத்தால் ஈர்க்கப்பட்டார். குழந்தைப் பருவத்திலிருந்தே, பனாரா சேனாவின் உறுப்பினராக இருப்பதற்கான தகுதியைக் கொண்டிருந்தார்.  
[[ஜெயபிரகாஷ் நாராயண்], ஆச்சார்யா வினோபா பாவே, உத்கல்மணி கோபபந்து தாஸ், உத்கல் கௌரவ் மதுசூதன் தாஸ் மற்றும் ஆச்சார்யா ஹரிஹார் போன்ற பெரிய தலைவர்களுடன் தொடர்பு கொண்டிருந்தார்.
# அன்னபூர்ணா மகாராணா

## வாழ்க்கை

மகாராணா ஒடிசாவில் 1917 நவம்பர் 3, அன்று ரமா தேவி மற்றும் கோபபந்து சௌத்ரி ஆகியோரின் இரண்டாவது குழந்தையாகப் பிறந்தார்.
# அன்னபூர்ணா மகாராணா

## இந்திய சுதந்திரப் போராட்டம்

இவரது பெற்றோர் இருவரும் ஐக்கிய இராச்சியத்திலிருந்து இந்திய சுதந்திர இயக்கத்தில் தீவிரமாக இருந்தனர். இவரது சகோதரர் மன்மோகன் சௌத்ரி, மாமா நபக்ருஷ்ணா சௌத்ரி மற்றும் இவரது அத்தை மாலதி தேவி ஆகியோர் இந்திய சுதந்திரத்திற்காக தங்களை தியாகம் செய்தனர். தனது குடும்ப உறுப்பினர்களிடமிருந்து மக்களுக்கு சேவை செய்வதற்கான தைரியத்தை இவர் பெற்றார். மகாராணாவிற்கு பதினான்கு வயது இருந்தபோது சுதந்திரத்திற்காக தீவிரமாக பிரச்சாரம் செய்யத் தொடங்கினார். மோகன்தாசு காந்தியின் ஆதரவாளரானார். 1934ஆம் ஆண்டில், காந்தியுடன் "ஹரிஜன் பாத யாத்திரை" பயணத்தில் ஒடிசா வழியாக பூரி முதல் பத்ராக் வரை சென்றார். வெள்ளையனே வெளியேறு இயக்கம் மற்றும் ஒத்துழையாமை பிரச்சாரத்தின் போது 1942 ஆகத்து உட்பட பிரித்தானிய அரசால் ஆகியோரால் மகாராணா பல முறை கைது செய்யப்பட்டார்.  
சுதந்திரத்தைத் தொடர்ந்து, இந்தியாவில் பெண்கள் மற்றும் குழந்தைகள் சார்பாக மகாராணா வாதிட்டார். ஒடிசாவின் ராயகடா மாவட்டத்தில் அப்பகுதியின் பழங்குடி மக்களின் குழந்தைகளுக்காக ஒரு பள்ளியைத் திறந்தார். வினோபா பாவே தொடங்கிய நிலக்கொடை இயக்கத்துடன் மகாராணாவும் ஈடுபட்டார். சம்பல் பள்ளத்தாக்கின் செயலில் உள்ள கொள்ளைக்காரர்களை ஒருங்கிணைக்க இவர் மேலும் பிரச்சாரம் செய்தார்.  
நெருக்கடி நிலை காலத்தின் போது கிராம் சேவக் பதிப்பகம் வெளியிட்ட செய்தித்தாளுடன் ரமாதேவி சௌத்ரிக்கு உதவியதன் மூலம் இவர் எதிர்ப்புக்கு ஆளானார். செய்தித்தாள் அரசாங்கத்தால் தடைசெய்யப்பட்டது, ரமாதேவி சௌத்ரி மற்றும் ஒரிசாவைச் சேர்ந்த நபக்ருட்டிணா சௌத்ரி, ஹரேகிருட்டிணா மகாதாப், மன்மோகன் சௌத்ரி, ஜெய்கிருட்டிணா மொஹந்தி மற்றும் பல தலைவர்களுடன் கைது செய்யப்பட்டார்.
# அன்னபூர்ணா மகாராணா

## கௌரவம்

2012 ஆகத்து 19, அன்று தனது கட்டாக் வீட்டில் நடைபெற்ற விழாவில் ஒடிசாவின் மத்திய பல்கலைக்கழகம் மகாராணாவுக்கு மதிப்புறு முனைவர் கௌரவத்தை வழங்கியது.
# அன்னபூர்ணா மகாராணா

## இறப்பு

முதுமை தொடர்பான நீண்ட காலநோய்களால் பாதிக்கப்பட்ட மகாராணா ஒடிசாவின் கட்டாக்கில் உள்ள பகராபாத்தில் உள்ள தனது வீட்டில் தனது 96 வயதில் 2012 திசம்பர் 31 அன்று இறந்தார். இவருக்கு கர்மதேவ் மகாராணா, ஞானதேவ் மகாராணா என்ற இரண்டு மகன்கள் இருந்தனர். இவரது மறைந்த கணவர் சரத் மகாராணா 2009இல் இறந்தார். 2013 சனவரி 2 அன்று கட்டாக்கில் உள்ள கன்னகர் தகனத்தில் இவருக்கு மரியாதை செலுத்தப்பட்டது.  
ஒடிசா ஆளுநர் முரளிதர் சந்திரகாந்த் பண்டாரே மற்றும் முதலமைச்சர் நவீன் பட்நாயக் ஆகியோர் இவரது மரணம் இந்தியாவிற்கும் ஒடிசாவிற்கும் ஈடுசெய்ய முடியாத இழப்பு என்று வர்ணித்தனர்.
# Module:Graph
if stats then table.insert(output.data, stats) end  
local flags
if formatJson then flags = mw.text.JSON_PRETTY end
return mw.text.jsonEncode(output, flags)
end  
function p.mapWrapper
return p.map(:getParent)
end  
function p.chartWrapper
return p.chart(:getParent)
end  
function p.chartDebuger
return "\n\nchart JSON\n ".. p.chart .. " \n\n" .. debuglog
end  
-- Given an HTML-encoded title as first argument, e.g. one produced with ,
-- convert it into a properly URL path-encoded string
-- This function is critical for any graph that uses path-based APIs, e.g. PageViews graph
function p.encodeTitleForPath
return mw.uri.encode(mw.text.decode(mw.text.trim(.args[1])), 'PATH')
end  
return p
# இரமாதேவி சௌத்ரி

**இரமாதேவி சௌத்ரி( Ramadevi Choudhury)** (பிறப்பு: 1899 திசம்பர் 3 - இறப்பு: 1985 சூலை 22),இவர், இந்திய சுதந்திரப் போராளியும் மற்றும் சமூக சீர்திருத்தவாதியுமாவார். ஒடிசா மக்களால் இவர் மா (தாய்) என்று அழைக்கப்பட்டார்.
# இரமாதேவி சௌத்ரி

## குடும்பம்

இவர் சுதந்திர இயக்கத்தில் ஈடுபட்ட கோபால் பல்லவ் தாசின் மகளும் மற்றும் உத்கல் கௌரப் மதுசூதன் தாசின் மருமகளும் ஆவார். தனது 15 வயதில், அப்போதைய துணை ஆட்சியராக இருந்த கோபபந்து சௌத்ரி என்பவரை மணந்தார்.
# இரமாதேவி சௌத்ரி

## சுதந்திரத்தின் போது பங்கு

தனது கணவருடன் சேர்ந்து, 1921இல் இந்திய சுதந்திர இயக்கத்தில் சேர்ந்தார். மகாத்மா காந்தியால் இவர் மிகவும் ஈர்க்கப்பட்டார். மேலும் ஒத்துழையாமை இயக்கத்தில் தீவிரமாக பங்கேற்றார். சுதந்திர இயக்கத்தில் சேர பெண்களை ஊக்குவிப்பதற்காக இவர் ஒவ்வொரு கிராமமாகச் செல்வது வழக்கமாக இருந்தது. ஜெய் பிரகாஷ் நாராயண், வினோபா பாவே மற்றும் இவரது மாமா மதுசூதன் தாசு ஆகியோர் இவரை பாதித்த மற்றவர்களாவர். 1921ஆம் ஆண்டில், இவர் காந்திஜியுடன் முதல் சந்திப்பை மேற்கொண்டார். மேலும் தனது கணவருடன் ஒத்துழையாமை இயக்கத்தில் சேர்ந்தார். அதே ஆண்டு இவர்கள் இந்திய தேசிய காங்கிரசில் சேர்ந்து காதி அணியத் தொடங்கினர். 1930ஆம் ஆண்டில், இவர் ஒரிசா மட்டத்தில் உப்பு சத்தியாக்கிரக இயக்கத்தில் தீவிரமாக பங்கேற்றார். கிரான்பாலா சென், மாலதி தேவி, சரளா தேவி, பிராணகிருட்டிணா பதியாரி போன்ற பிற ஆர்வலர்களுடன் இஞ்சூடி மற்றும் சிறீஜாங்கிற்கு சென்றார். இவரும் இவரது சகாக்களும் 1930 நவம்பரில் கைது செய்யப்பட்டு ஆங்கிலேயர்களால் வெவ்வேறு சிறைகளில் அடைக்கப்பட்டனர். இவரும் (1921, 1930, 1936, 1942 இல்) சரளா தேவி, மாலதி சவுத்ரி போன்ற பிற பெண்களும் சுதந்திர ஆர்வலர்களுடன் கைது செய்யப்பட்டு சிறைக்கு அனுப்பப்பட்டனர். இவர் இந்திய தேசிய காங்கிரசின் 1931 கராச்சி அமர்வில் கலந்து கொண்டார். அந்த நேரத்தில், அடுத்த அமர்வை ஒரிசாவில் நடத்துமாறு தலைவர்களைக் கேட்டுக்கொண்டார். ஹசாரிபாக் சிறையில் இருந்து விடுவிக்கப்பட்ட பின்னர் 1932ஆம் ஆண்டில், இவர் ஹரிஜன் நலனில் தீவிரமாக ஈடுபட்டார். தீண்டாமையை ஒழிப்பதற்காக காந்திஜியின் அறிவுறுத்தலின் கீழ் *அஸ்ப்ரூஷ்யாதா நிபரண சமிதி* என்ற நிறுவனம் ஒன்றை ஏற்படுத்தினார். இந்த நிறுவனம் பின்னர் ஹரிஜன் சேவா சங்கம் என மறுபெயரிடப்பட்டது. காந்திஜியின் 1932 மற்றும் 1934 ஆம் ஆண்டு ஒரிசா வருகைகள் மற்றும் கஸ்தூர்பாய், சர்தார் படேல், ராஜேந்திர பிரசாத், மௌலானா ஆசாத், ஜவகர்லால் நேரு போன்றவர்களிடமும் இவர் ஈடுபட்டிருந்தார். இவர் பாரியில் ஒரு ஆசிரமத்தைத் தொடங்கினார், காந்திஜி அதற்கு "சேவகர்" என்று பெயரிட்டார். 1942ஆம் ஆண்டு வெள்ளையனே வெளியேறு இயக்கத்தின் போது, இவரது கணவர் கோபபந்து சௌத்ரி உட்பட இரமா தேவியின் முழு குடும்ப உறுப்பினர்களும் கைது செய்யப்பட்டனர். கஸ்தூர்பாய் காந்தியின் மரணத்திற்குப் பிறகு, கஸ்தூர்பாய் அறக்கட்டளையின் ஒரிசா அத்தியாயத்தின் பிரதிநிதியாக காந்திஜி இவரை நியமித்தார்.
# இரமாதேவி சௌத்ரி

## இந்தியா சுதந்திரத்திற்குப் பிறகு பங்கு

1947இல் இந்திய சுதந்திரத்திற்குப் பிறகு, ஆச்சார்யா வினோபா பாவேவின் நிலக்கொடை இயக்கத்தில் இரமா தேவி தன்னை அர்ப்பணித்துக் கொண்டார். 1952ஆம் ஆண்டில் இவர் தனது கணவருடன் சேர்ந்து நிலமற்ற மற்றும் ஏழைகளுக்கு நிலத்தையும் செல்வத்தையும் கொடுக்கும் செய்தியை பரப்புவதற்காக மாநிலம் முழுவதும் சுமார் 4000 கிலோமீட்டர் தூரம் பயணம் செய்தார். 1928 முதல், இரமா தேவி ஜகத்சிங்பூரில் உள்ள அலகா ஆசிரமத்தில் தங்கினார்.  
இவர் உத்கல் காதி மண்டலத்தை அமைக்க உதவியதுடன், ராம்சந்திரபூரில் ஆசிரியர் பயிற்சி மையத்தையும் ஒரு பால்வாடியையும் நிறுவினார் . 1950ஆம் ஆண்டில் தும்பருகேடாவில் ஒரு பழங்குடி நல மையத்தை அமைத்தார் . 1951 பஞ்சத்தின் போது இவரும் மாலதியும் கோராபுட்டில் பஞ்ச நிவாரணத்தில் பணியாற்றினர். 1962 இந்திய-சீனப் போரினால் பாதிக்கப்பட்ட வீரர்களுக்கு உதவ இவர் பணியாற்றினார்.  
நெருக்கடி நிலையின் போது ஹரேகிருஷ்ணா மகதாப் மற்றும் நிலாமணி ரௌத்ரி ஆகியோருடன் தனது சொந்த செய்தித்தாளை வெளியே கொண்டு வந்து எதிர்ப்பு தெரிவித்தார் . கிராம் சேவக் பதிப்பகம், அரசாங்கத்தால் தடைசெய்யப்பட்டு, ஒரிசாவைச் சேர்ந்த, நபக்ருஷ்ண சவுத்ரி, ஹரேக்ருஷ்ணா மகாதாப், மன்மோகன் சவுத்ரி, திருமதி. அன்னபூர்ணா மகாராணா, ஜெய்க்ருஷனா மொஹந்தி மற்றும் பலர் கைது செய்யப்பட்டனர்.  
இவர் கட்டக்கில் சிசு விகார் என்ற ஒரு ஆரம்ப பள்ளியையும் மற்றும் ஒரு புற்றுநோய் மருத்துவமனையையும் நிறுவினார்.
# இரமாதேவி சௌத்ரி

## மரியாதை

தேசத்திற்கான இவரது சேவையை அங்கீகரிக்கும் விதமாக, இரமாதேவிக்கு 1981ஆம் ஆண்டு நவம்பர் 4ஆம் தேதி ஜம்னாலால் பஜாஜ் விருதும் மற்றும் 1984 ஏப்ரல் 16 ஆம் தேதி உத்கல் பல்கலைக்கழகத்தால் தத்துவவியலில் முனைவர் பட்டமும் வழங்கப்பட்டது.
# இரமாதேவி சௌத்ரி

## நினைவுச் சின்னங்கள்

இவரது நினைவாக புவனேசுவரில் உள்ள இரமாதேவி மகளிர் பல்கலைக்கழகம் பெயரிடப்பட்டுள்ளது. இது கிழக்கு இந்தியாவின் முதல் மகளிர் பல்கலைக்கழகமாகும். இது 2015 முதல் நிறுவப்பட்டது. பல்கலைக்கழக வளாகத்திற்குள் இவருக்காக அர்ப்பணிக்கப்பட்ட ஒரு அருங்காட்சியகம் உள்ளது. கட்டாக்கில் இவர் ஆரம்பித்த பள்ளியான சிசு விகார் இப்போது இரமாதேவி சிசு விகார்ர் என்று பெயரிடப்பட்டுள்ளது.
# இரமாதேவி சௌத்ரி

## இறப்பு

இவர் 1985 சூலை 22இல் இறந்தார்.
# முதலாம் அக்மோஸ்

அக்மோஸ் ஆட்சியில் கீழ் எகிப்தை ஆண்ட 15-ஆம் வம்சத்தவர்களான பிலிஸ்திய ஐக்சோஸ் மக்களை நைல் நதி வடிநிலத்திலிருந்து விரட்டியடித்து, கீழ் எகிப்தை, மேல் எகிப்துடன் இணைத்தார். மேலும் தெற்கு எகிப்திற்கு தெற்கில் உள்ள நூபியா மற்றும் சினாய் தீபகற்பம் அருகே உள்ள கானானிய பகுதிகளை கைப்பற்றினார்.
# முதலாம் அக்மோஸ்

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு
# முதலாம் அக்மோஸ்

## அடிக்குறிப்புகள்

### ஆதாரநூற்பட்டியல்

-
-
-
-
-
-
-
-
-
-
-
-
-
# மணக்காடு, திருவனந்தபுரம்

**மணக்காடு** என்பது இந்தியாவில் கேரளா மாநில தலைநகரமான திருவனந்தபுரத்தின் மையப்பகுதியாகும். இந்த இடம் கமலேசுவரம் மற்றும் அட்டகுளங்கரை கிழக்குக் கோட்டை - கோவளம் சாலை இடையே அமைந்துள்ளது. இங்கு ஐக்கிய அரபு அமீரக தூதரகமும் அமைைந்துள்ளது..
<sup data-ve-ignore="true">&#x5B; *<span title="This claim needs references to reliable sources. (June 2017)">மேற்கோள் தேவை</span>* &#x5D;</sup>
# மணக்காடு, திருவனந்தபுரம்

## அமைவிடம்

மணக்காடு என்பது நகர மையத்திலிருந்து 2 கி.மீ தூரத்தில் உள்ள ஒரு குடியிருப்பு பகுதியாகும்.  
கிழக்குக் கோட்டை பகுதியில் இருந்து மணக்காடு வழியாக கோவளம் கடற்கரைக்கு தனியார் மற்றும் கேரள மாநிலச் சாலைப் போக்குவரத்துக் கழக பேருந்துகளும் செல்கின்றன.  
மணக்காட்டிலிருந்து மேற்கே 1 கி.மீ தொலைவில்
தேசிய நெடுஞ்சாலை 47 ம், சுமார் 1.5 கி.மீ தூரத்தில்
திருவனந்தபுரம் மத்திய இரயில் நிலையமும், சுமார் 4 கி.மீ தொலைவில் திருவனந்தபுரம் பன்னாட்டு வானூர்தி நிலையம் உள்ளன.  
கடந்த பத்து ஆண்டுகளில் இந்த இடம் கில்லிப்பாலம் நெடுஞ்சாலையை விரிவுபடுத்தியதன் மூலம் ஒரு மிகப்பெரிய வளர்ச்சியைக் கண்டிருக்கிறது, இந்த சாலை அட்டகுளங்கரை சந்திப்பில் முடிவடைகிறது, இது மணக்காடு சந்திப்பிலிருந்து 500 மீட்டர் தொலைவில் உள்ளது.  
கிழக்கு கோட்டையில் இருந்து திருவல்லம் செல்லும் வழியில் மணக்காடு ஒரு முக்கிய குடியிருப்பு பகுதியாகும்.  
மணக்காடு கோட்டையின் தென்கிழக்கில் ஒரு கி.மீ தொலைவிலும், கரமனையிலிருந்து தென்மேற்கில் சுமார் 2 கி.மீ தொலைவிலும் உள்ளது.
# மணக்காடு, திருவனந்தபுரம்

## முக்கிய வழிபாட்டுத் தளங்கள்

இந்து, இசுலாம் மற்றும் கிருத்தவ மதத்தினரும் உள்ள பகுதியாகும்.  
இப்பகுதியில் மணக்காடு தர்ம சாஸ்தா கோவில் உள்ளது. இதன் சிறப்பு என்னவெனில் ஒவ்வொரு ஆண்டும், புகழ்பெற்ற 'ஆற்றுக்கால் பகவதி அம்மனின் பொங்கல் திருவிழாவுக்கு' அடுத்த நாளில் தேவி அவளுடைய சகோதரனான தர்ம சாஸ்தாவை காண வருவவதாக நம்பப்படுகிறது.  
மணக்காடு வல்லயப் பள்ளி மற்றும் மத்திய ஜுமா மஸ்ஜித் (தைக்கா பள்ளி) இங்குள்ள புகழ்பெற்ற மசூதிகள் ஆகும்.  
இருங்குளங்கரை துர்கா தேவி கோவில் மற்றும் முக்கோலக்கல் பகவதி கோயில் ஆகியவை மணக்காட்டில் உள்ள இரண்டு முக்கிய இந்து கோவில்கள் ஆகும்.  
சகாய மாதா தேவாலயமும்,ஒரு ரோமன் கத்தோலிக்க தேவாலயம் உள்ளது.  
குதிரை மாளிகை அரண்மனை அருங்காட்சியகம், சிறீ பத்மநாபசுவாமி கோவில், சிறீவராகம் கோவில், பழவங்காடி கணபதி கோயில்,
, ஆற்றுக்கால் பகவதி கோவில், கொஞ்சிராவிளை தேவி கோயில் மற்றும் பூசைப்புறை மண்டபம் ஆகியவை மணக்காட்டை சுற்றி சுமார் 1.5 கி.மீ தொலைவில் அமைந்துள்ளன.  
2000 ஆண்டு பழமையான
திருவல்லம் சிறீ பரசுராம சுவாமி கோவில் உள்ள திருவல்லம் மணக்காட்டில் இருந்து 5 கி.மீ தூரத்தில் உள்ளது.
# மணக்காடு, திருவனந்தபுரம்

## மற்ற இடங்கள்

சிறீ உத்திராடம் திருநாள் தாய் மற்றும் குழந்தைகள் மருத்துவமனையும், பல ஆண்டுகளாக ஜென்சா மருத்துவமனை மற்றும் கார்த்திகைத் திருநாள் அரசு பெண்கள் மேல்நிலைப்பள்ளியும், அரசு ஆசிரியர் பயிற்சி பள்ளியும் இங்கு உள்ளது.  
75 ஆண்டுகளுக்கும் மேலாக பழைமையான பெண்கள் உயர்நிலைப்பள்ளி இருப்பதால், இந்த பகுதி மணக்காடு பெண்கள் உயர்நிலைப்பள்ளி சந்திப்பு என்றும் அழைக்கப்படுகிறது.
# மார்த்தா கிறிஸ்டினா தியாஹு

**மார்த்தா கிறிஸ்டினா தியாஹு** (பிறப்பு: 1800 சனவரி 4&nbsp; - இறப்பு: 1818 சனவரி 2) இவர் மலுக்கன் சுதந்திர போராளியும் மற்றும் இந்தோனேசியாவின் தேசிய கதாநாயகியுமாவார் .  
இராணுவத் தளபதிக்கு பிறந்த தியாஹு சிறு வயதிலிருந்தே இராணுவ விஷயங்களில் தீவிரமாக இருந்தார். இவர் தனது 17 வயதில் இடச்சு காலனித்துவ அரசாங்கத்திற்கு எதிராக பட்டிமுரா தலைமையிலான போரில் சேர்ந்தார். பல போர்களில் சண்டையிட்டார். 1817 அக்டோபரில் சிறைபிடிக்கப்பட்ட பின்னர், இவரது வயது காரணமாக விடுவிக்கப்பட்டார். பின்னர், தொடர்ந்து போராடினார். மீண்டும் கைது செய்யப்பட்டு அடிமைத் தொழிலாளியாக ஜாவாவுக்கு அனுப்பப்பட்ட இவர், வழியில் நோய்வாய்ப்பட்டு, சாப்பிடவோ, மருந்து எடுக்கவோ மறுத்து, பண்டா கடலில் ஒரு கப்பலில் இறந்தார்.  
தியாஹு இந்தோனேசியாவின் தேசிய கதாநாயகியாக கருதப்படுகிறார். இவருக்கு அம்பொன் மற்றும் அபுபு என்ற இடங்களில் இரண்டு சிலைகள் எழுப்பி கௌரவிக்கப்பட்டார்.
# மார்த்தா கிறிஸ்டினா தியாஹு

## சுயசரிதை

தியாஹு 1800 சனவரி 4 ஆம் தேதி மலுகுக்கனுக்கு அருகிலுள்ள நுசலாட் தீவில் உள்ள அபுபு கிராமத்தில் பிறந்தார். இவரது தந்தை சோ உலுபூதி குலத்தைச் சேர்ந்த தளபதி பவுலஸ் தியாஹு என்பவராவார். குழந்தையாக இருந்தபோது இவரது தாயார் இறந்த பிறகு, தியாஹூ தனது தந்தையால் வளர்க்கப்பட்டார். ஒரு குழந்தையாக, இவர் மிகவும் பிடிவாதமாக இருந்தார். இவர் எங்கு சென்றாலும் தன் தந்தையைப் பின்தொடர்ந்தாள். சில சமயங்களில் தாக்குதல்களைத் திட்டமிடுவதில் அவருடன் சேர்ந்து கொண்டார்.
# மார்த்தா கிறிஸ்டினா தியாஹு

## கொரில்லா போர்

1817ஆம் ஆண்டு தொடங்கி தியாஹு இடச்சு காலனித்துவ அரசாங்கத்திற்கு எதிரான கெரில்லா போரில் தனது தந்தையுடன் சேர்ந்து கொண்டார். இவர்கள் பட்டிமுராவின் இராணுவத்தையும் ஆதரித்தனர். இவர் பல போர்களைக் கண்டார். சப்பருவா தீவில் நடந்த ஒரு போரில், துருப்புக்கள் இடச்சு தளபதி ரிச்செமென்ட்டைக் கொன்றனர். அவருக்குப் பதிலாக தளபதியாக நியமிக்கப்பட்ட மேயரைக் காயப்படுத்தினர். மற்றொரு போரில், தூர்ஸ்டீட் கோட்டையை எரிப்பதில் இவரும் இவரது படைகளும் வெற்றி பெற்றன. போர்களின் போது, தனது வீரர்களுக்கு வெடிமருந்துகள் கிடிக்காதபோது இடச்சு துருப்புக்கள் மீது கற்களை வீசியதாகக் கூறப்படுகிறது. அதே சமயம் மற்ற கணக்குகளில் இவர்ஒரு ஈட்டியையும் பயன்படுத்தியதாகத் தெரிகிறது. வெர்முலென் கிரிங்கர் மலுக்குவில் இடச்சு இராணுவத்தை கைப்பற்றிய பிறகு, தியாஹு, இவரது தந்தை மற்றும் பட்டிமுரா ஆகியோர் அக்டோபர் 1817இல் கைது செய்யப்பட்டனர்.
# மார்த்தா கிறிஸ்டினா தியாஹு

## சிறை

சிறைபிடிக்கப்படட்டு எச்.என்.எல்.எம்.எஸ் எவர்ட்சன் என்ற கப்பலில் நுசலாத்துக்கு கொண்டு செல்லப்பட்ட தியாஹு, இவரது இளம் வயது காரணமாக தண்டிக்கப்படவில்லை. இவரது தந்தை பெவர்விஜ்க் கோட்டையில் தூக்கிலிடப்பட்டார். சில காலத்திற்குப் பிறகு, 1817இன் பிற்பகுதியில் தியாஹு விடுவிக்கப்பட்டார். இவர் இடச்சுக்காரர்களுக்கு எதிராக தொடர்ந்து போராடினார்.
# மார்த்தா கிறிஸ்டினா தியாஹு

## இறப்பு

1817 திசம்பரில் தியாஹு மற்றும் பல முன்னாள் கிளர்ச்சியாளர்கள் மீண்டும் பிடிபட்டனர். கைப்பற்றப்பட்ட கெரில்லாக்கள் ஜாவாவுக்கு கொண்டு செல்ல *எவர்ட்சனில்* வைக்கப்பட்டன; அவை அங்குள்ள காபி தோட்டங்களில் அடிமை உழைப்பாக பயன்படுத்தப்பட்ட கப்பலாகும். வழியில் தியாஹு நோய்வாய்ப்பட்டார். மருந்து மற்றும் உணவை ஏற்க மறுத்த இவர், 1818 சனவரி 2, அன்று கப்பல் பண்டா கடலைக் கடக்கும்போது இறந்தார்; அந்த நாளின் பிற்பகுதியில் இவர் கடலிலேயே அடக்கம் செய்யப்பட்டாள் .
# மார்த்தா கிறிஸ்டினா தியாஹு

## ஆளுமை

இந்தோனேசியாவின் சுதந்திரத்திற்குப் பிறகு, தியாஹு இந்தோனேசியாவின் தேசிய கதாநாயகி என்று அறிவிக்கப்பட்டார்; ஜனவரி 2 மார்த்தா கிறிஸ்டினா தியாஹு தினமாக நியமிக்கப்பட்டது. அன்று, மலுக்குவில் மக்கள் இவரது போராட்டத்தை கௌரவிக்கும் விதமாக பண்டா கடல் மீது மலர் இதழ்களை தூவுவார்கள் . இருப்பினும், மே 15 அன்று பட்டிமுரா விழாவில் இவரை கௌரரவிப்பதை விட இந்த விழா சிறியதாகும்.
# மார்த்தா கிறிஸ்டினா தியாஹு

## நினைவுச்சின்னங்கள்

தியாஹுவுக்கு பல நினைவுச்சின்னங்கள் ஏற்படுத்தப்பட்டுள்ளன. மலுக்கு மாகாணத்தின் தலைநகரான அம்போனில், ஒரு ஈட்டியை வைத்திருக்கும் உயரமான சிலை 1977இல் அமைக்கப்பட்டது; இது பண்டா கடலைக் கண்டும் காணாத வகையில் கரங்பஞ்சாங்கில் நிற்கிறது. அபுபுவில், இவரது சிலை ஒரு ஈட்டியை வைத்திருப்பது போன்று, இவரது மரணத்தின் 190 வது ஆண்டு நினைவு நாளில் நிறுவப்பட்டு அர்ப்பணிக்கப்பட்டது. இவரின் பெயரிடப்பட்ட பல பொருட்களும் உள்ளன. அவற்றில் கரங்பஞ்சாங், அம்போன், மற்றும் ஒரு போர்க்கப்பலான, கே.ஆர்.ஐ மார்த்தா கிறிஸ்டினா தியாஹு போன்றவை *.*  
ஜகார்த்தாவில் உள்ள மலுக்கன்களுக்கான ஒரு சமூக அமைப்பு மற்றும் அம்போனில் உள்ள ஒரு மகளிர் பத்திரிகை உள்ளிட்ட பிற அமைப்புகள் இவரது பெயரை வைத்துள்ளன.
# கெயிலீச்

**கெயிலீச் (Cailleach)** என்பது இசுகாட்டிஷ் புராணங்களில் ( ஐரிஷ், ஸ்காட்டிஷ் மற்றும் மேங்க்ஸ்) ஒரு தெய்வீக பெண்மணியாகவும் ஒரு படைப்பாளி தெய்வமாகவும், ஒரு வானிலை தெய்வமாகவும் மற்றும் ஒரு மூதாதையர் தெய்வமாகவும் கருதப்படுகிறார். நவீன இசுக்காட்லாந்து நாட்டுப்புற ஆய்வுகளில், இவர் குளிர்காலத்தின் ராணி பெய்ரா என்றும் அழைக்கப்படுகிறார். இந்த வார்த்தையின் அர்த்தம் "வயதான பெண், தேவதை" என்படும். நவீன ஐரிய மொழி மற்றும் இசுகாட்டிஷ் கேலிக் மொழிகளில் இந்த அர்த்தத்துடன் காணப்படுகிறது, இது அயர்லாந்து, இசுகாட்லாந்து மற்றும் மாண் தீவு ஆகியவற்றில் உள்ள பல புராண நபர்களுக்கும் பயன்படுத்தப்பட்டுள்ளது.
# கெயிலீச்

## பெயர்

கெய்லீச் என்பது நவீன ஐரிய மற்றும் இசுகாட்டிஷ் கேலிக் *மொழிகளில்* "வயதான பெண்" அல்லது "தேவதை" என்ற பொருள் தருகிறது. இது ஆரம்பகால கடன் என்றும் லத்தீன் *பாலியத்திலிருந்து*, "கம்பளி ஆடை" என்றும் பொருள் தருகிறது.
# கெயிலீச்

## புனைவுகள்

இசுகாட்லாந்தில், இவர் பெய்ரா, குளிர்கால ராணி (20 ஆம் நூற்றாண்டின் நாட்டுப்புறவியலாளர் டொனால்ட் அலெக்சாண்டர் மெக்கன்சி வழங்கிய பெயர்) என்றும் அழைக்கப்படுகிறார். இவர் முன்னேறிச் செல்லும்போது ஏராளமான பள்ளத்தாக்குகளை மற்றும் பெரிய மலைகளை கெய்லீச் உருவாக்கியதாகக் கூறப்படுகிறது. நிலத்தின் குறுக்கே தற்செயலாக இவரது கூடையிலிருந்து பாறைகளின் விழுந்தது. மற்ற சந்தர்ப்பங்களில், இவர் தனக்கு மலையடிவாரங்கள் பணியாற்ற வேண்டுமென்றே மலைகளை கட்டிஎழுப்பியதாகக் கூறப்படுகிறது. இவர் மலைகள் மற்றும் பள்ளத்தாக்குகளை வடிவமைப்பதற்காக ஒரு சுத்தியலைக் கொண்டு செல்கிறார், மேலும் அனைத்து தெய்வங்களுக்கும் இவர் தாய் என்றும் கூறப்படுகிறது.  
கெய்லீச் குளிர்காலத்தின் உருவத்திற்கு ஏற்ற பல பண்புகளைக் காட்டுகிறார். இவர் மான்களை வளர்க்கிறார். இவர் வசந்தத்தை எதிர்த்துப் போராடுகிறார். இவருடைய ஊழியர்கள் தரையை உறைய வைக்கிறார்கள்.
# கெயிலீச்

## கொண்டாட்டம்

பிரிக்டே தெய்வத்துடன் கூட்டாக, கெயிலீச் ஒரு பருவகால தெய்வமாக அல்லது ஆவியாகக் காணப்படுகிறது. இது குளிர்கால மாதங்களை சாம்ஹைன் (நவம்பர் 1 அல்லது குளிர்காலத்தின் முதல் நாள்) மற்றும் பீல்டெய்ன் (மே 1 அல்லது கோடையின் முதல் நாள்) ஆகியவற்றுக்கு இடையில் ஆட்சி செய்கிறது. அதே நேரத்தில் பிரிக்டே கோடைகாலத்தை ஆட்சி செய்கிறது. சில விளக்கங்கள் ஒரே தெய்வத்தின் இரண்டு முகங்களாக கெய்லீச் மற்றும் ப்ராக்டே ஆகியவற்றைக் குறிக்கின்றன. மற்றவர்கள் கெயிலீச் பீல்டெயினில் கல்லாக மாறுவதாகவும், குளிர்கால மாதங்களில் ஆட்சி செய்வதற்கான நேரத்தில் சாம்ஹைனில் மனித உருவத்திற்கு திரும்புவதாகவும் விவரிக்கிறார்கள். உள்ளூர் காலநிலையைப் பொறுத்து, குளிர்கால தெய்வத்திற்கும் கோடை தெய்வத்திற்கும் இடையிலான அதிகார பரிமாற்றம் லா ஃபீல் பிரிக்டே (பிப்ரவரி 1) ஆரம்பத்தில் அனைத்து காலத்திலும் கொண்டாடப்பட்டது, லதா நா கைலிச் (மார்ச் 25), அல்லது பீல்டெய்ன் (மே 1) , மற்றும் வசந்த காலத்தின் முதல் அறிகுறிகளின் வருகையைக் குறிக்கும் உள்ளூர் திருவிழாக்களுக்கு கெயிலீச் அல்லது ப்ரூக்டே பெயரிடப்பட்டது.
# கெயிலீச்

## கோரிவ்ரெக்கான் வளைகுடா

: *கொயர் ப்ரீகேன்* - ' *பிளேயின்* நீர்ச்சுழி / *கால்ட்ரான்* ') *கெய்லீச்சின் ஆடைகள் கழுவும் தொட்டி* ]]
இசுகாட்லாந்தின் மேற்கு கடற்கரையில், கெய்லீச் குளிர்காலத்தில் கோரிவ்ரெக்கான் வளைகுடாவில் தனது பெரிய ஆடைகளைக் கழுவுவதன் மூலம் ஆரம்பமாகிறது. இந்த செயல்முறை மூன்று நாட்கள் நடைபெறும் என்று கூறப்படுகிறது, அப்போது ஏற்படும் சூறாவளியின் ஒலி இருபது மைல் (32 கி.மீ) தொலைவில் கேட்கப்படுகிறது. இப்பணி முடிந்ததும் கெய்லீச்சின் ஆடை தூய வெள்ளை மற்றும் பனி நிலமாக கொண்டிருக்கும் .
# சினெபெரு

**சினெபெரு** (**Sneferu**) பழைய எகிப்திய இராச்சியத்தின் 4-ஆம் வம்சத்தை நிறுவிய பார்வோன் ஆவார்.இவர் பண்டைய எகிப்தை கிமு 2613 முதல் கிமு 2589 முடிய 24 ஆண்டுகள் ஆட்சி செய்தார். இவர் கட்டிய செம்பிரமிடு, வளைந்த பிரமிடு மற்றும் நடுத்தர பிரமிடுகள் இன்றளவும் எகிப்தியக் கட்டிடக் கலையை எடுத்துரைக்கிறது. நடுத்தர பிரமிடு படிக்கட்டுகளுடன் கூடியது. பார்வோன் சினெபெருவின் மம்மி இன்றளவும் கண்டுபிடிக்கப்படவில்லை. இவரது மகன் கூபு கிசாவின் பெரிய பிரமிடுவை கட்டியவர் ஆவார்.
# சினெபெரு

## இதனையும் காணக்

- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு
# ஆன்வர்டு (திரைப்படம்)

**ஆன்வர்டு** (*Onward*) என்பது 2020 ஆண்டைய அமெரிக்க அமெரிக்க கணினி-அனிமேஷன் செய்யப்பட்ட நகர்ப்புற கற்பனைத் திரைப்படம் ஆகும். இப்படமானது வால்ட் டிஸ்னி பிக்சர்சுக்காக பிக்ஸர் அனிமேஷன் ஸ்டுடியோசால் தயாரிக்கப்பட்டது. ஸ்கான்லான், ஜேசன் ஹெட்லி மற்றும் கீத் புனின் ஆகியோர் திரைக்கதை எழுத, டான் ஸ்கான்லான் இயக்க, படத்தை கோரி ரே தயாரித்துள்ளார். மேலும் டாம் ஹாலண்ட், கிறிஸ் பிராட், ஜூலியா லூயி-டிரெயிஃபஸ் மற்றும் ஒக்டேவியா சுபென்சர் ஆகியோர் படத்தின் பாத்திரங்களுக்கு பின்னணி குரல் கொடுத்துள்ளனர். இதன் கதையானது இறந்துவிட்ட தந்தையை மாயசக்தி மூலமாக மீட்க முயலும் இரு சிறுவர்களின் சாகசத்தை அடிப்படையாக கொண்டுள்ளது.  
இந்த படம் 2020, பெப்ரவரி 21, அன்று 70 வது பெர்லின் சர்வதேச திரைப்பட விழாவில் திரையிடப்பட்டது. அதன் பிறகு 2020 மார்ச் 6 அன்று ஐக்கிய அமெரிக்காவில் வெளியிடப்பட்டது. பொதுவாக படமானது விமர்சகர்களிடமிருந்து நேர்மறையான விமர்சனங்களைப் பெற்று, உலகளவில் 103 மில்லியனை டாலரை ஈட்டியுள்ளது. மற்ற பிக்சார் படங்களுடன் ஒப்பிடும்போது படத்தின் வசூலானது 2019–20 கொரோனா வைரஸ் தொற்றுநோய் காரணமாக குறைவாகவே இருந்தது. மேலும் மார்ச் மாதத்தில் வெளியான பல படங்களைப் போலவே, இது திரையரங்க வெளியீட்டிற்கு இரண்டு வாரங்களுக்குப் பிறகு டிஜிட்டல் முறையில் கிடைத்தது.
# ஆன்வர்டு (திரைப்படம்)

## கதைச்சுருக்கம்

எல்எஃ எனப்படும் ஜெர்மானிய தொன்மக் கதையின் பின்னணியில், அதிசயங்கள், மந்திர தந்திரங்கள் போன்றவற்றுடன் நவீன காலத்தின் அனைத்து சாத்தியங்களையும் கொண்டதாக இப்படம் விரிநுத்ள்ளது.  
பதின்ம வயதை எட்டும்போது மகன்களுக்கு தரலாம் என்று ஒரு பரிசை எடுத்து வைத்துள்ளார். ஆனால் அதற்கு முன்னதாவே அவர் இறந்துவிடுகிறார். மகன்கள் பதின்ம வயதை எட்டும்போது தந்தையின் பரிசை தாயார் அவர்களுக்கு தருகிறார். அந்த பரிசானது ஒரு மந்திரக் கோலாகும். அதன் மூலமாக இறந்துவிட்ட தந்தையை 24 மணிநேரம் உயிர்பிக்க இயலும் என்பதை சகோதரர்கள் அறிகிறார்கள். அதனைப் பயன்படுத்தி தந்தையை உயிர்பிக்கும் முயற்சியில் ஈடுபடுகின்றனர். அதனால் கொஞ்சகொஞ்சமாக தந்தையின் உடல் உருவாகிறது. அப்போது ஏற்படும் குளறுபடியால் இடுப்புவரையில் உருவானதுடன் தந்தையின் உடல் உருவாக்கம் மேல்பாதி அற்று நின்றுவிடுகிறது. அந்த மேல்பாதியை உருவாக்க மகன்கள் ஒரு சாகச பயணமத்தை மேற்கொள்ளவேண்டி வருகிறது. தங்கள் முயற்சியில் மகன்கள் வென்றார்களா? தந்தையை மீண்டும் பெற்றார்களா என்பதே கதை.
# இரண்டாம் அமென்கோதேப்

**இரண்டாம் அமென்கோதேப்** (**Amenhotep II**) புது எகிப்து இராச்சியத்தை ஆண்ட 18-ஆம் வம்சத்தின் ஏழாம் பார்வோன் ஆவார். இவர் தீபை நகரத்தை தலைநகராகக் கொண்டு புது எகிப்திய இராச்சியத்தை கிமு 1421 முதல் கிமு 1407 முடிய 26 ஆண்டுகள் ஆட்சி செய்தவர். இவர் தெற்கு எகிப்தின் நூபியா மற்றும் பண்டைய அண்மை கிழக்கின் மித்தானி இராச்சியம், பாபிலோன் மற்றும் இட்டைட்டு பேரரசுகளை வென்று திறை வசூலித்தார். கர்னாக் போன்ற இடங்களில் உள்ள சிறிய கோயில்களை சீரமைத்து பெரிதாகக் கட்டினார். இவரது கல்லறைக் கோயில் 1898-இல் விக்டர் லோரட் என்பவரால் தீபை நகரத்தின் அருகே உள்ள மன்னர்களின் சமவெளியில் கண்டுபிடிக்கப்பட்டது.
# இரண்டாம் அமென்கோதேப்

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் அமென்கோதேப் மம்மியும் எடுத்துச் செல்லப்பட்டது.
# இரண்டாம் அமென்கோதேப்

## இதனையும் காண்க

- பண்டைய எகிப்திய அரசமரபுகள்
- எகிப்தின் வரலாறு
- பாரோக்களின் பட்டியல்
# கோட்லிகு

**கோட்லிகு (Coatlicue)** (“பாம்புகளின் பாவாடை”), தெட்டோ இன்னன் என்றும் அழைக்கப்படும் இவர் மிக்சுகோகூட்டலின் மனைவியும், (“தெய்வங்களின் தாய்”), சந்திரன், நட்சத்திரங்கள் மற்றும் சூரியன் மற்றும் போரின் கடவுளான கூட்சிலோபொட்ச்லியைப் பெற்றெடுத்த ஆஸ்டெக் தெய்வமாக கருதப்படுகிறார். பிரசவத்தில் இறக்கும் பெண்களின் புரவலரான தோசிக் (பாட்டி) மற்றும் சிகுவாக்கோட் (பாம்பு பெண்) ஆகிய தெய்வங்களும் கோட்லிகுவின் அம்சங்களாகக் காணப்படுகின்றன.
# கோட்லிகு

## சொற்பிறப்பியல்

தெய்வத்தின் பாரம்பரிய நஹுவாட் என்ற பெயரை கோட்லிக் மற்றும் கோட்+ லிக் ஆகிய இரண்டையும், கோட் என்றால் “பாம்பு” மற்றும் லிக் “அவளுடைய பாவாடை” என்று மொழிபெயர்க்கலாம். இதன் பொருள் “பாம்புகளின் பாவாடை” என்பதாகும். தெட்டோ இன்னன் என்ற பெயர், தெட்டோ என்றால் “கடவுள்”, + இன்னன் “அவர்களின் தாய்”, அதாவது ஆதியிலிருந்த பூமா தேவி என்ற அவரது தாய்வழி பாத்திரத்தை நேரடியாகக் குறிக்கிறது.
# கோட்லிகு

## நம்பிக்கைகள்

கோட்லிகு என்பது பாம்புகளின் பாவாடை மற்றும் மனித இதயங்கள், கைகள் மற்றும் மண்டை ஓடுகளால் ஆன அட்டிகை அணிந்த ஒரு பெண்ணாக குறிப்பிடப்படுகிறது. அவளுடைய கால்களும் கைகளும் நகங்களால் அலங்கரிக்கப்பட்டுள்ளன. மேலும் அவளது மார்பகங்கள் கர்ப்பத்திலிருந்து மெல்லியதாக தொங்கவிடப்பட்டுள்ளன. அவளுடைய முகம் இரண்டு எதிர்கொள்ளும் பாம்புகளால் உருவாகிறது (அவளுடைய தலை துண்டிக்கப்பட்டு, அவளது கழுத்திலிருந்து இரண்டு பிரம்மாண்டமான பாம்புகளின் வடிவத்தில் ரத்தம் வெளியேறுகிறது. தற்போதைய படைப்பின் ஆரம்பத்தில் அவள் பலியிடப்பட்டிருக்கலாம் என்ற நம்பிக்கை நிலவுகிறது.
# கோட்லிகு

## கலை

கோட்லிகுவின் பெரும்பாலான ஆஸ்டெக் கலை பிரதிநிதித்துவங்கள் அவளது கொடிய பக்கத்தை வெளிபடுத்துகின்றன. ஏனென்றால் பூமியும், அன்பான தாயும், வாழும் அனைத்தையும் நுகரும் தீராத அரக்கி அவள். அவள் விழுங்கும் தாயைக் குறிக்கிறாள். அவற்றில் கருப்பை மற்றும் கல்லறை இரண்டும் உள்ளன.
# கோட்லிகு

## புராணம்

ஆஸ்டெக் புராணத்தின் படி, கோட்லிகு ஒரு காலத்தில் ஒரு கோயிலைத் துடைக்கும்போது அவள் மீது விழுந்த இறகுகளின் பந்தால் மாயமாக்கப்பட்டார். பின்னர் கூயிட்சிலோபொட்ச்லி கடவுளைப் பெற்றெடுத்தார். அவரது மகள் கொயோல்க்சாக்வி பின்னர் கோட்லிகுவின் நானூறு குழந்தைகளை ஒன்றிணைத்து. தங்கள் தாயை தலைகீழாக மாற்றினார் . அவள் கொல்லப்பட்ட உடனேயே, கூயிட்சிலோபொட்ச்லி கடவுள் திடீரென அவள் வயிற்றில் இருந்து முழுமையாக வெளிவந்து போருக்கு ஆயுதம் ஏந்தினாள் . கொயோல்க்சாக்வி உட்பட அவரது பல சகோதர சகோதரிகளை அவர் கொல்கிறார். அவள் தலையை துண்டித்து வானத்தில் எறிந்து சந்திரனாக மாறினாள். இந்த புராணக்கதையின் ஒரு மாறுபாட்டில், கூயிட்சிலோபொட்ச்லி பந்து-இறகுகள் சம்பவத்தில் கருத்தரிக்கப்பட்ட குழந்தை எனவும் மற்றும் தனது தாயை தீங்கு விளைவிக்காமல் காப்பாற்றுவதற்காகவே பிறக்கிறார் என்றும் நம்பப்படுகிறது.
# கோட்லிகு

## அருங்காட்சியகம்

மெக்ஸிகோவில் உள்ள தேசிய மானுடவியல் அருங்காட்சியகத்தில் உள்ள புகழ்பெற்ற கோட்லிகு சிலை மற்றும் பல முழுமையான மற்றும் துண்டு துண்டான பதிப்புகள் உண்மையில் ஒரு ஆளுமைப்படுத்தப்பட்ட பாம்பு பாவாடையை குறிப்பதாக சிசெலியா க்ளீன் வாதிடுகிறார். கிடைக்கும் குறிப்புகள் தற்போதைய சூரியனின் உருவாக்கத்தின் ஒரு பதிப்பாகும். தெய்வங்கள் தியோதிகூகானில் கூடி தங்களைத் தியாகம் செய்தபின் தற்போதைய சூரியன் தொடங்கியது என்று புராணம் கூறுகிறது. தெசிக்தெகாட் மற்றும் நானாகூவாட்சின் தங்களை சந்திரனும் சூரியனுமாக ஆக்கிக்கொண்டது என்று மிகவும் பிரபலமான பதிப்பு கூறுகிறது. இருப்பினும், மற்ற பதிப்புகள் கோட்லிகு உட்பட இவர்களைத் தியாகம் செய்தபெண்களின் குழுவில் சேர்க்கின்றன. பின்னர் ஆஸ்டெக்குகள் இந்த பெண்களின் பாவாடைகளை வணங்கினர். இது மீண்டும் உயிர்ப்பிக்கப்பட்டது. கோட்லிகுவில் ஆக்கபூர்வமான அம்சங்கள் உள்ளன. அவை மண்டை ஓடுகள், இதயங்கள், கைகள் மற்றும் நகங்களை சமநிலைப்படுத்தக்கூடும். அவை பூமியின் தெய்வமான தலால்டெகுஹ்ட்லியுடன் இணைகின்றன. பூமி உயிரைப் பயன்படுத்துகிறது மற்றும் மீளுருவாக்கம் செய்கிறது.
# கமலா தேவி

**கமலா தேவி** என்ற பெயர் கீழ்கண்டவர்களைக் குறிக்கப்படலாம்:  
- கமலதேவி சட்டோபாத்யாய் (1903-1988), இந்திய சமூக செயற்பாட்டாளர்
- கமலா தேவி (நடிகை), அமெரிக்க மேற்கத்திய நாடுகளில் நடித்த இந்திய நடிகை
- கமலா தேவி ஹாரிஸ், கலிபோர்னியாவைச் சேர்ந்த அமெரிக்க செனட்டர்
# முத்தையா வனிதா

**முத்தையா வனிதா** (*Muthayya Vanitha*) என்பவர் ஒரு இந்திய மின்னணு அமைப்பு பொறியாளர் ஆவார். இவர் இந்திய விண்வெளி ஆய்வு மையத்தில் செயற்கைக்கோள்கள் குறித்த திட்டங்களுக்கு தலைமை தாங்கியுள்ளார். இவர் தற்போது இஸ்ரோவின் சந்திரயான்-2 பணியின் திட்ட இயக்குநராக உள்ளார்.
# முத்தையா வனிதா

## ஆரம்பகால வாழ்க்கை மற்றும் கல்வி

வனிதா தமிழ்நாட்டின், சென்னையைச் சேர்ந்தவர். இவர் முதலில் வடிவமைப்பு பொறியாளராகப் பயிற்சி பெற்றார். இவர் கிண்டியின் பொறியியல் கல்லூரியில் பட்டம் பெற்றவர்.
# முத்தையா வனிதா

## தொழில்

வனிதா மூன்று தசாப்தங்களுக்கும் மேலாக இஸ்ரோவில் பணியாற்றியுள்ளார். இவர் முதலில் வன்பொருள் சோதனை மற்றும் மேம்பாட்டு போன்ற பல்வேறு துறைகளில் பணிபுரியும் இளநிலைப் பொறியாளராக இஸ்ரோவில் சேர்ந்தார். பின்னர் இவர் நிர்வாக பணிகளில் பங்காற்றியிருக்கிறார். இந்திய விண்வெளி ஆய்வு மைய செய்மதி நடுவத்தின் டிஜிட்டல் சிஸ்டம்ஸ் குழுவில் டெலிமெட்ரி மற்றும் டெலிகாமண்ட் பிரிவுகளை வழிநடத்தியுள்ளார். கார்ட்டோசாட்-1, ஓசியன்சாட் -2, மற்றும் மேகா-டிராபிக்ஸ் உள்ளிட்ட பல செயற்கைக்கோள்களுக்கான திட்ட துணை இயக்குநராகவும் இவர் பணியாற்றியுள்ளார். அங்கு இவர் தரவு நடவடிக்கைகளுக்கு பொறுப்பாக இருந்தார். 2013 ஆம் ஆண்டில் செவ்வாய் கோளை ஆராயும் மங்கல்யான் திட்டப் பணியிலும் பணியாற்றியுள்ளார்.
# முத்தையா வனிதா

## தொழில்

### சந்திரயன் -2

வனிதா இஸ்ரோவின் சந்திரனை ஆராயும் சந்திரயான் -2 திட்டப் பணிக்கான இணை இயக்குநராக இருந்து திட்ட இயக்குநராக பதவி உயர்வு பெற்றார். இஸ்ரோவில் விண்கோள்களுக்கிடையான திட்டப் பணிக்கு தலைமை தாங்கிய முதல் பெண் இவர். இஸ்ரோவின் முதல் பெண் திட்ட இயக்குநரும் இவர் ஆவார். முந்தைய சந்திரயான் -1 திட்ட இயக்குநர், மயில்சாமி அண்ணாதுரை, தனது பொறுப்பை ஏற்றுக்கொள்ளும்படி செய்தார், இவரது தரவு கையாளும் திறண், குழு மேலாண்மை மற்றும் சிக்கல் தீர்க்கும் திறன் ஆகியவை இப் பதவிக்கு சிறந்த நபராக இவரை ஆக்கியுள்ளன என்று கூறினார். வனிதாவின் பொறுப்புகள் அனைத்து அமைப்புகளின் வளர்ச்சி மற்றும் செயல்பாடுகளை முழுமையாக மேற்பார்வையால் உறுதிசெய்தல் மற்றும் திட்டத்திற்கான அதிகார புள்ளியாக செயல்படுதல் போன்றவை அடங்கும். ஏவுதல் 22 ஜூலை 2019 அன்று வெற்றிகரமாக நிகழ்ந்தது. சந்திரயான்-1 போலல்லாமல், சந்திரனின் சுற்றுப்பாதையை சுற்றி வருவது அல்லாமல் ஆய்வுக்காக தரையிறக்கும் நோக்கமும் கொண்டது.
# முத்தையா வனிதா

## விருதுகள் மற்றும் கௌரவங்கள்

வனிதா 2006 ஆம் ஆண்டில் இந்திய வானியல் சங்கத்தால் சிறந்த பெண் அறிவியலாளருக்கான விருதைப் பெற்றார். 2019 ஆம் ஆண்டில் நேச்சர் இதழில் ஐந்து அறிவியலாளர்களில் ஒருவராகவும் இவர் குறிப்பிடப்பட்டார்.
# கிருபாநிதி

**கிருபாநிதி** (*Kirubanidhi*) என்பவர் ஒரு இந்திய அரசியல்வாதியும், தமிழக பாரதிய ஜனதா கட்சியின் முதல் மாநில தலித் தலைவர் ஆவார். இவர், 1989ல் பாஜகவில் இணைந்தார். கடலூர் மாவட்டத் தலைவராக இருந்த கிருபாநிதி மாநில துணைத்தலைவராகி பின்னர் தமிழக பாரதிய ஜனதா கட்சியின் மாநில தலைவராக 2000 ஆம் ஆண்டு தேர்ந்தெடுக்கப்பட்டார். தமிழக பி.ஜே.பி-யில் 20 ஆண்டுகளுக்கு மேலாக பணியாற்றியவர்.
# சர்ச்லைட் பிக்சர்ஸ்

**சர்ச்லைட் பிக்சர்ஸ்** (முன்னர்: பாக்ஸ் சர்ச்லைட் பிக்சர்ஸ்) என்பது அமெரிக்க நாட்டு திரைப்பட படப்பிடிப்பு வளாகம் ஆகும். இது த வால்ட் டிஸ்னி ஸ்டுடியோஸ்ஸின் துணை நிறுவனமும் மற்றும் வால்ட் டிஸ்னி நிறுவனத்தின் ஒரு பிரிவும் ஆகும். இது பெரிய திரைப்பட படப்பிடிப்பு வளாகமான 20ஆம் சென்சுரி பாக்ஸ் நிறுவனத்தின் ஒரு சகோதர படப்பிடிப்பு வளாகம் ஆகும். இந்த நிறுவனத்தின் மூலம் வட அமெரிக்கா மற்றும் ஐரோப்பா நாடுகளின் சுகந்திர திரைப்படங்களை தயாரிப்பு மற்றும் விநியோகம் செய்து வருகின்றது. அத்துடன் நகைச்சுவை நாடகம், திகில் மற்றும் வெளிநாட்டுத் திரைப்படங்களையும் தயாரிக்கிறது.
# என்யோ

**என்யோ (Enyo)** என்பவர் பாரம்பரிய கிரேக்கம் புராணங்களில் ஒரு போர் தெய்வமாகக் கருதப்படுகிறார். இவர் அடிக்கடி போர் கடவுளான ஏரெசுடன் தொடர்புடையவர் ஆவார்.
# என்யோ

## விளக்கம்

குயின்டஸ் சுமிர்னாயசு என்பவாரால் இவர் "போரின் சகோதரி" என்று அழைக்கப்படுகிறார். இது சச்சரவு மற்றும் சச்சரவின் உருவகமான போர் கடவுளான ஏரெசுடன் ஒத்திருக்கிறது. குறிப்பாக, ஓமர், இவை இரண்டும் ஒரே தெய்வம் போன்றே குறிப்பிடுகிறார். சில புராணங்களில் இவர் யுத்தக் கடவுளான என்யாலியசின் தாயாகவும் அடையாளம் காணப்படுகிறார், இந்த புராணங்களில், ஏரெசு தந்தையாகக் குறிக்கப்படுகிறார். இருப்பினும், ஆண்பால் பெயர் என்யாலியசு அல்லது என்யாலியோசு என்பதும் ஏரெசின் தலைப்பாகப் பயன்படுத்தப்பட்டிருக்கலாம்.  
போரின் தெய்வமாக, நகரங்களின் அழிவைத் திட்டமிடுவதற்கு என்யோவே பொறுப்பாவார். பெரும்பாலும் ஏரெசுடன் அடிக்கடி போரில் ஈடுபடுகிறார். இவர் "போரில் உச்சம்" என்று சித்தரிக்கப்படுகிறார். திராய் வீழ்ச்சியின் போது, எரியோ ("சண்டை"), போபோஸ் ("பயம்"), மற்றும் தீமோஸ் ("அச்சம்") ஆகியோருக்கு போரில் பயங்கரத்தை ஏற்படுத்தினார். பிந்தையவர்கள் ஏரிசின் மகன்கள் ஆவர். என்யோ, ஏரெசு மற்றும் ஏரெசின் இரண்டு மகன்கள் அகியோர் அக்கீலியஸின் கேடயத்தில் சித்தரிக்கப்பட்டுள்ளனர்.  
தீப்சுக்கு எதிரான ஏழு போரிலும், இந்தியர்களுடனான டயோனிசசின் போரிலும் என்யோ ஈடுபட்டிருந்தார். என்யோ போரில் மிகவும் மகிழ்ச்சியடைந்தார். ஆனால், ஜீயஸ் மற்றும் டைபன் என்ற அசுரனுக்கு இடையிலான ஆதவளிக்க இவர் மறுத்துவிட்டார்: ரோமானியர்கள் என்யோவை பெலோனாவுடன் அடையாளம் காண்கின்றனர். அனதோலியன் தெய்வமான மாவுடனும் இவளுக்கு ஒற்றுமைகள் உள்ளன  
தீபசு மற்றும் ஆர்க்கோமெனோசில், ஜீயஸ், டிமிடிர், அதீனா மற்றும் என்யோ ஆகியோரின் நினைவாக கொண்டாடப்பட்ட ஹோமோலியா என்ற திருவிழா, ஹோமோலோயசின் குடும்பப் பெயரை ஹோமோலோசிடமிருந்து என்யோவின் பாதிரியாராகப் பெற்றதாகக் கூறப்படுகிறது. பிராக்சிதெல்சின் மகன்களால் செய்யப்பட்ட என்யோ சிலை ஏதென்ஸில் உள்ள ஏரசு கோவிலில் அரயோப்பாகு மேடையில் இருந்தது..  
எசியோடின் தியோகனியில் (270–273), என்யோ கிரேவர்களில் ஒருவரின் பெயராகவும் இருந்தார். மூன்று சகோதரிகள் ஒரு கண் மற்றும் ஒரு பல் ஆகியவற்றை அவர்களுக்குள் பகிர்ந்து கொண்டனர்; மற்ற சகோதரிகள் டீனோ ("அச்சம்") மற்றும் பெம்பிரெடோ ("அலாரம்").
# இலங்கையின் இசை

**இலங்கையின் இசை**( Music of Sri Lanka ) என்பது நான்கு முதன்மை தாக்கங்களின் வேர்களைக் கொண்டுள்ளது: பண்டைய நாட்டுப்புற சடங்குகள், பௌத்த மத மரபுகள், ஐரோப்பிய காலனித்துவத்தின் மரபு மற்றும் அருகிலுள்ள இந்திய கலாச்சாரத்தின் வணிக மற்றும் வரலாற்று செல்வாக்கு-குறிப்பாக, பாலிவுட் சினிமா ஆகியன.  
15ஆம் நூற்றாண்டின் நடுப்பகுதியில் இலங்கைக்கு தரையிறங்கிய முதல் ஐரோப்பியர்கள் போர்த்துகீசியர்கள் ஆவர். அவர்கள் பாரம்பரிய கான்டிகா பாலாட், யுகுலேலே மற்றும் கித்தார், அத்துடன் கட்டாயப்படுத்தப்பட்ட ஆப்பிரிக்கன்ஸ் (வரலாற்று ரீதியாக, காஃப்ரின்ஹாக்கள் என குறிப்பிடப்படுகிறது ) போன்றவற்றை கொண்டு வந்தனர். அவர்கள் தங்கள் சொந்த பாணியிலான இசையை பைலா என்று அழைத்தனர் ஐரோப்பிய மற்றும் ஆப்பிரிக்க மரபுகளின் செல்வாக்கு சமகால இலங்கை இசையின் இசை வேர்களை மேலும் பன்முகப்படுத்த உதவியது.
# இலங்கையின் இசை

## நாட்டுப்புற இசை

சாதி அடிப்படையிலான நாட்டுப்புற கவிதைகளான ஜன கவி என்பது அன்றாட வேலைகளில் ஈடுபடும்போது தனிப்பட்ட குழுக்களுக்குள் பகிரப்பட்ட வகுப்புவாத பாடலாக உருவானது. இன்று, அவை கலாச்சார வெளிப்பாட்டின் பிரபலமான வடிவமாக இருக்கின்றன. அவர்களின் தனிமை, சோகம், சோர்வு போன்றவற்றைக் குறைக்க இலங்கையின் பண்டைய மக்களால் நாட்டுப்புறக் கவிதைகள் பாடப்பட்டன. நாட்டுப்புற கவிதைகளுக்கு அறியப்பட்ட எழுத்தாளர் இல்லை. வருடாந்திர சடங்குகளுடன் கவியும் பாடப்பட்டது. இந்த பழங்கால சடங்குகள் சமகால இலங்கையில் அரிதாகவே நிகழ்த்தப்படுகின்றன. ஆனால் பாதுகாக்கப்பட்ட பாடல்கள் இன்னும் நாட்டுப்புற இசைக்கலைஞர்களால் நிகழ்த்தப்படுகின்றன.
# இலங்கையின் இசை

## விரிந்து

மற்றொரு பாரம்பரிய இலங்கை நாட்டுப்புற பாணி "விரிந்து" என்று அழைக்கப்படுகிறது. இது ஒரு ரபனாவில் உருவாக்கப்படும் மெல்லிசைக்கு பாடிய ஒரு மேம்பட்ட கவிதையில் அடங்கும். மேல்ய்ம், பாரம்பரிய பாடல் போட்டிகள் நடத்தப்பட்டன, இதில் இரண்டு விரிந்து பாடகர்கள் தன்னிச்சையான கவிதைகளுடன் போட்டியிடுவார்கள். போர்த்துகீசிய செல்வாக்குள்ள பைலா கடந்த ஐநூறு ஆண்டுகளில் கடலோர மாவட்டங்களில் பிரபலமான நாட்டுப்புற பாரம்பரியமாக இருந்து வருகிறது. இப்போது அது முக்கிய இசை கலாச்சாரத்தின் ஒரு பகுதியாகும்.
# இலங்கையின் இசை

## இலங்கை நாட்டுப்புற இசை

இலங்கையின் கலை, இசை மற்றும் நடனங்கள் இயற்கையான நிகழ்வுக்கான சடங்குகளிலிருந்து பெறப்பட்டன. இலங்கையின் ஆரம்பகால நாட்டுப்புற இசை பௌத்த மரபுகளின் வருகையால் பின்னர் பாதிக்கப்பட்டது. இந்த பாடல்கள் சாமானியர்களால் நிகழ்த்தப்பட்டன, பூசாரி சாதிகளால் வெறுமனே ஓதப்படவில்லை.
# இலங்கையின் இசை

## இலங்கை நாட்டுப்புற இசை

### போட்டி

இலங்கை மிகவும் மேம்பட்ட போட்டி பாரம்பரியத்தைக் கொண்டுள்ளது. மேலும், இது ஒரு தனித்துவமான இசையைக் கொண்டுள்ளது.
# இலங்கையின் இசை

## இலங்கை நாட்டுப்புற இசை

### கோலம் & பொம்மலாட்டம்

கோலம் இசை என்பது தென்மேற்கு கடற்கரையில் குறைவாகக் காணப்படும் நாட்டுப்புற பாரம்பரியமாகும், மேலும் அதன் பயன்பாடு பேயோட்டுதல் சடங்குகளில் குணப்படுத்தும் வடிவமாகவும் முகமூடி அணிந்த நகைச்சுவை மற்றும் நாடகத்திலும் இருந்தது.
# இலங்கையின் இசை

## இலங்கை நாட்டுப்புற இசை

### நூர்த்தி இசை

19ஆம் நூற்றாண்டின் பிற்பகுதியில் நாடகம் வந்ததன் விளைவாக பரசி நாடகத்தால் தாக்கம் பெற்ற ஒரு மேடை நாடகம் நூர்த்தி என்பதாகும். இது இந்தியாவின் எல்பின்ஸ்டன் நாடக நிறுவனத்திற்கு சொந்தமானது. "நிருத்யா" என்ற சமசுகிருத வார்த்தையின் பேச்சுவழக்கு சிங்கள வடிவம் நூர்த்தி என்பதாகும். நூர்த்தியின் இசை வட இந்திய இசையை அடிப்படையாகக் கொண்டது. தெஹிவாலாவின் டான் பாஸ்டியன் முதலில் இந்திய நாடகங்களைப் பார்த்து நூர்த்தியை அறிமுகப்படுத்தினார். பின்னர் ஜான் டி சில்வா அதை உருவாக்கி 1886 இல் இராமாயணயத்தை நிகழ்த்தினார்.
# இலங்கையின் இசை

## இலங்கை நாட்டுப்புற இசை

### சிங்கள மெல்லிசை

சில கலைஞர்கள் இசையைக் கற்க இந்தியாவுக்குச் சென்று பின்னர் மெல்லிசையை அறிமுகப்படுத்தத் தொடங்கினர். இந்த முயற்சியின் முன்னோடியாக ஆனந்த சமரகோன் இலங்கை தேசிய கீதத்தையும் இயற்றினார். பின்னர் இந்துஸ்தானி இசையில் ஒட்டிக்கொள்ளாத சுனில் சாந்தா, இலங்கையின் கீதிகா ( கிறிஸ்தவ பாடல்கள் ) பாரம்பரியத்தால் பாதிக்கப்பட்டுள்ள தனது சொந்த மெல்லிசையை அறிமுகப்படுத்தினார். இந்த வகையை உண்மையிலேயே இலங்கை பாணியில் உருவாக்க முக்கிய பங்களிப்பாளராக பண்டிட் அமரதேவா பாராட்டப்படுகிறார்.  
இது நாட்டுப்புற இசை, கோலம் இசை, நடகம் இசை, நூர்த்தி இசை மற்றும் பிறவற்றின் செல்வாக்கால் வளப்படுத்தப்பட்டுள்ளது. இலங்கையில் உள்ள பெரும்பாலான இசைக்கலைஞர்கள் தங்களது சொந்த படைப்புகளுடன் வெளியே வந்துள்ளனர் . கோயில் ஓவியங்கள் மற்றும் சிற்பங்கள், பறவைகள், யானைகள், காட்டு விலங்குகள், பூக்கள் மற்றும் மரங்கள் ஆகியவற்றைப் பயன்படுத்தின. வண்ணங்கள் இயற்கையால் செய்யப்பட்டவை. பாரம்பரிய 18 வகை நடனங்கள் பறவைகள் மற்றும் விலங்குகளின் நடனத்தைக் காட்டுகின்றன.  
மயூரா வன்னமா - மயில் அனுமா வன்னமாவின் நடனம் - குரங்கு கஜகா வன்னமாவின் நடனம் - யானை துரகா வன்னமாவின் நடனம் - குதிரையின் நடனம்  
இசை பல வகைகளை கொண்டது. நாட்டுப்புற இசை சில கருவிகளைக் கொண்டு மட்டுமே உருவாக்கப்படுகிறது . மேலும், அதிர்வெண் வரம்பு குறுகலாக உள்ளது. நாட்டுப்புற பாடல்களும் கவிதைகளும் ஒன்றிணைந்து செயல்பட சமூகக் கூட்டங்களில் பயன்படுத்தப்பட்டன. இந்திய செல்வாக்குமிக்க பாரம்பரிய இசை தனித்துவமாக வளர்ந்தது. பொதுவாக இலங்கையின் பாரம்பரிய நாடகம், இசை மற்றும் பாடல்களாக ஆனது.
# இலங்கையின் இசை

## இலங்கை நாட்டுப்புற இசை

### இலங்கையின் பாரம்பரிய இசைக்கருவிகள்

பாரம்பரிய சிங்கள இசைக்குழு ஐந்து வகை கருவிகளைக் கொண்டுள்ளது. முரசு (டிரம்) என்பது உள்ளூர் தாள வாத்தியங்களின் ராஜா, அது இல்லாமல், நடனம் இருக்காது. முரசின் தாளம் நடனத்தின் அடிப்படையை உருவாக்குகிறது. நடனங்கள் தரையில் இருந்து குதிக்க வைக்கிறது. அவை முரசு சத்தம் சிக்கலான தாளங்களை பிரதிபலிக்கும் வடிவங்களில் குதித்து சுழல்கின்றன.  
இந்த முரசு சத்தம் முதலில் கேட்கும் போது எளிமையானதாகத் தோன்றலாம். ஆனால் சிக்கலான தாளங்கள் மற்றும் மாறுபாடுகளை கலைஞர்கள் செய்ய நீண்ட நேரம் எடுக்கும்.
# தாமசு செசுனே

**தாமசு செசுனே** *(Thomas Chesney)* ஒரு பிரித்தானிய – ஐரிய கணக்கீட்டு சமூகவியல் விஞ்ஞானியாவார். இவர் நாட்டிங்ஙாம் பல்கலைக்கழகத்தின் வணிகப் பள்ளியில் தகவல் அமைப்புகளின் இணை பேராசிரியராகப் பணிபுரிந்தார் .
வடக்கு அயர்லாந்தில் பிறந்த செசுனே நவீன அடிமைத்தனப் பிரச்சினை போன்ற பொருளாதார நடத்தைகளைப் படிப்பதற்கு உருவகப்படுத்துதலைப் பயன்படுத்துகிறார் .
வணிக தகவல் அமைப்புகளின் கோட்பாடுகள் என்ற பரவலாகப் பயன்படுத்தப்படும் பாடப்புத்தகத்தின் இணை ஆசிரியராகவும் செசுனே உள்ளார் .
# ஊசர்க்காபு

**யுசர்காப்** (**Userkaf**) பழைய எகிப்திய இராச்சியத்தை ஆண்ட ஐந்தாம் வம்சத்தை நிறுவிய பார்வோன் ஆவார். இவர் பண்டைய எகிப்தை கிமு 2560 - கிமு 2553 முடிய 7 ஆண்டுகள் ஆட்சி செய்தார். பார்வோன் யுசர்காப் சக்காரா நகரத்தில் யுசர்காப் பிரமிடு, நெபெர்ஹெடெப்ஸ் பிரமிடு மற்றும் நெக்கென்ரே நகரத்தில் சூரியக் கோயில் மற்றும் மொண்டு கோயில் கட்டினார்.  
யுசர்காப் கட்டிய சிதிலமடைந்த பிரமிடு, சக்காரா]]
காலத்தில் நிறுவப்பட்ட நினைவுச்சிற்பத்தில் பார்வோன்கள், (இடமிருந்து வலம்க்) ஜோசெர், தேத்தி மற்றும் யுசர்காப்]]
# ஊசர்க்காபு

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு
# ஊசர்க்காபு

## அடிக்குறிப்புகள்

=
# மீநாயகன்

**மீநாயகன்** (**சூப்பர்ஹீரோ**) என்பது ஒரு வீர கதாபாத்திரமாகவும் தனித்தித்திறமை வாய்ந்தவர்காலகாவும் இயற்கைக்கு அப்பாற்பட்ட சக்திகளைக் கொண்டுள்ளவர்கள் மீநாயகன் ஆவார்கள். இவர்களின் பாத்திரம் தங்கள் பிரபஞ்சத்திற்கு சூப்பர் வில்லன்களிடமிருந்து ஏற்படும் தீமையை எதிர்த்துப் போராடுவதற்கும், பொதுமக்களைப் பாதுகாப்பதற்கும் அர்ப்பணிக்கப்பட்டுள்ளது.  
மீநாயகன் ஒரு புனைகதைகளின் வகையாகும். இது சிறப்பு கதாபாத்திரங்களை மையமாகக் கொண்டது, குறிப்பாக 1930 களில் இருந்து அமெரிக்க காமிக் புத்தகம் மற்றும் திரைப்படங்களில் உருவாக்கப்பட்டுள்ளது. சில மீநாயகன்கள் (எடுத்துக்காட்டாக பேட்மேன்) ஒரு சாதாரண மனிதனாகவும் இயற்க்கைக்கு எதிரான சக்திகள் இல்லாமலும் உலகத்திற்கு வரும் ஆபத்துகளை முறியடிப்பதற்காக தொழிநுட்ப உதவியுடன் போராடும் கதாபாத்திரமாக சித்தரிக்கப்பட்டு இருக்கும். ஆரம்பத்தில் மீநாயகன் காதாபாத்திரங்கள் கேலிசித்திரைகள் மூலம் தீமை செய்பவனை எதிர்த்து போராடும் பாத்திரமாக உருவாக்கப்பட்டது. கால போக்கில் அது ஒரு கற்பனை மனித காதாபாத்திரமாக சித்தரிக்கப்பட்டுள்ளது. பெரும்பாலும் சூப்பர் ஹீரோக்கள் அவர்களை வெளிக்காட்ட விருப்பாமல் முகமூடி அணிந்தும், அவர்களுக்கேற்ற ஆடைகளை அனைத்தும் தோற்றம் அழிப்பார்கள்.  
ஸ்பைடர் மேன், ஆன்ட் மேன், அயன் மேன், தோர், ஹல்க், கேப்டன் அமெரிக்கா, வால்வரின், பிளாக் பாந்தர், கேப்டன் மார்வெல், டாக்டர் ஸ்ட்ரேஞ்ச், கோஸ்ட் ரைடர் போன்ற பல மீநாயகன் கதாபாத்திரங்கள் மிகவும் பிரபலமானது.
# மீநாயகன்

## வரலாறு

1917 ஆம் ஆண்டு காலப்பகுதிகளில் தான் மீநாயகன் (சூப்பர் ஹீரோ) என்ற சொல் உருவானது. தனித்துமானவனாகவும் சிறப்பு மிக்கவனாகவும் தனித்துவமான ஆடையில் சாகசம் செய்யும் இராபின் ஊட் போன்ற நாட்டுப்புற ஹீரோக்கள் தான் இந்த வார்த்தைக்கு முன்னோடிகள் ஆகும். 1903 ஆம் ஆண்டு முதல் முகமூடி அணிந்து பழிவங்கும் வரலாற்று கற்பனை வாய்ந்த நாடகம் த சிகார்லட் பிம்பர்னல். இந்த நாடகம் முதல் சூப்பர் ஹீரோ அடையாளத்தை பிரபலப்படுத்தியது. அதை தொடர்ந்து ஜிம்மி டேல் (1914), ஸிரோ (1919), பக் ரோஜர்ஸ் (1928) போன்ற முகமூடி அணிந்த காதாபாத்திரங்கள் தோன்றத் தொடங்கியது. 1936 ஆம் ஆண்டு காலப்பகுதியில் பான்டோம் என்ற காமிக் துண்டு ஹீரோ கதாபாத்திரங்கள் தோன்றின. அதை தொடர்ந்து
படோருஸ் (1928) மற்றும் போபியே (1929) மற்றும் நாவலாசிரியர் பிலிப் வைலியின் கதாபாத்திரமான ஹ்யூகோ டேனர் (1930) உள்ளிட்ட சூப்பர் வலிமையுடன் ஆடை அணியாத கதாபாத்திரங்கள் தோன்றின.  
1940 களில் ப்ளாஷ், கிரீன் லான்டர்ன் மற்றும் ப்ளூ பீட்டில் போன்ற பல மீநாயகன் கதாபாத்திரங்கள் அறிமுகமானது. அதை தொடர்ந்து மார்வெல் காமிக்ஸ் வருகைக்கு பிறகு கேப்டன் அமெரிக்கா, ஸ்பைடர் மேன், அயன் மேன், எக்ஸ்-மென் போன்ற பல மீநாயகன்கள் அறிமுகமானார்கள். அவர்களின் கதாபாத்திரங்கள் திரைப்படமாகவும் வடிவமைக்கப்பட்டு மிகப்பெரிய வணிக வெற்றியும் அடைந்தது என்பது குறிப்பிடத்தக்கது.
# மீநாயகன்

## தமிழில்

-
தமிழில் 1950 ஆம் ஆண்டுகளில் வரைகதை மூலம் மீநாயகன் கதாபாத்திரங்கள் தோன்றினர். அதை தொடர்ந்து கந்தசாமி (2009, முகமூடி (2012), ஹீரோ (2019) போன்ற சில தமிழ் சூப்பர் ஹீரோ திரைப்படங்கள் வெளியானது. மாயாவி, மாய மந்திரன், சூப்பர் சுந்தரி போன்ற தமிழ் தொலைக்காட்சியில் மீநாயகன்கள் தொடர்களும் ஒளிபரப்பானது.
# சூப்பர்வில்லன்

**சூப்பர்வில்லன்** அல்லது **சூப்பர் கிரிமினல்** என்பது அமெரிக்க வரைகதை புத்தகங்களில் எதிர்மறை கதாபாத்திரமாக சித்தரிக்கப்படும் கதாபாத்திரம் ஆகும். பெரும்பாலான சூப்பர் ஹீரோ திரைப்படங்களில் சூப்பர் ஹீரோக்கள் பெரிய சவால்களை எதிர்த்து சூப்பர் வில்லன்களுடன் சண்டை போடுதல் போன்றே காண்பிக்கப்படுகிறது. சூப்பர் வில்லன்களின் பாத்திரம் மனிதநேயமற்றவனாகவும் விசித்திரமானவன சக்தி கொண்டவனாகவும் அல்லது வெற்றிகிரகவாசியாகவும் சித்திரக்கப்படுகின்றது. பெண் சூப்பர் வில்லன் கதாபாத்திரத்தை சில நேரத்தில் சூப்பர் வில்லன்ஸ் என்றும் அழைப்பார்கள். அதே தரும் சூப்பர் ஹீரோ என்ற சொல்லை பெண்களுக்கும் கூறுவார்கள்.  
ஜோக்கர், லெக்ஸ் லூதர், கிரீன் கோப்லின், லோகி, தானோஸ் போன்ற சூப்பர் வில்லன்கள் மிகவும் பிரபலமானவர்கள்.